                “Өләсәйем ҡосағының, олатайым устарының йылыһы”

· Проекттың тибы: танып - белеү, тирә-йүн менән таныштырыу
· Проекттың етәксеһе: Шафикова З.Р.
· Проектта ҡатнашыусылар: тәрбиәселәр, балалар, ата-әсәләр,өләсәй-олатайҙар,ҡартәсәй-ҡартатайҙар 
· Үткәреү ваҡыты: дауамлы  (ике йыл 2018-2020)
· Төп проблема:
Башҡорт халҡының йолаларына, ғөрөф-ғәҙәттәренә таянып тәрбиә алымдарын тергеҙеү. Балаларҙа өлкәндәргә ҡарата ихтирам, һөйөү тәрбиәләү; халҡының ғөрөф-ғәҙәттәренә ҡыҙыҡһыныу уятыу.
· Актуаллелек:
             Халыҡ педагогикаһы — ул халҡыбыҙҙың быуындан-быуынға күсеп килгән тәрбиә традициялары, әхлаҡ нормалары.  Ысынлап та, халыҡ быуаттар буйына туплаған ғилем — ул бөтмәҫ-төкәнмәҫ байлыҡ. Әммә уны көндәлек тормошта, тәрбиә эшендә ҡуллана беләбеҙме һуң? Рухи тәрбиә биреүҙә ата-бабаларыбыҙ бик күп фольклор өлгөләрен, мәҫәлән, һамаҡлауҙар, бишек йырҙары, теләктәр, әкиәттәрҙе ҡулланған, әммә бөгөн беҙ уларҙы беләбеҙме? 
 Кескәйҙәрҙе тәрбиәләүҙә ғаиләнең, оло быуын вәкилдәре олатай-өләсәйҙәрҙең ролен баһалау, күтәреү. Балаларға туған телдә һөйләшеүҙең, туған моңдарҙың ни өсөн кәрәклеген аңлатыу кәрәк. Йәш быуындың милли үҙаңын тәрбиәләүҙә халыҡ педагогикаһының, ғөрөф-ғәҙәттәренең, традицияларының, диндең, мәҙәниәттең һәм әҙәбиәттең әһәмиәтен пропагандалау, сәләмәт тормош рәүеше тәрбиәләү.

· Нигеҙлелек: 
Беҙҙең проект балалар баҡсаһында алып барылған ”Башҡорт халыҡ традициялары - мәктәпкәсә йәштәге балаларҙа сәләмәт тормош нигеҙҙәре тәрбиәләү сараһы” темаһындағы республика инновацион майҙансыҡ планы сиктәрендә тормошҡа ашырыла
· Тема :  “Өләсәйем ҡосағының, олатайым устарының йылыһы”
· Проекттың төп маҡсаты: мәктәпкәсә  йәштәге  балаларҙа башҡорт халҡының йолалары нигеҙҙәрен  формалаштырыу
· Проекттың маҡсаттары:
- Ауыҙ-тел ижады өлгөләрен ҡулланып, балаларға аҡыл тәрбиәһе биреү балаларҙа;
-Тыуған илгә, милләткә, телгә һөйөү тәрбиәләү;
- Һау тормош нигеҙҙәре тәрбиәләү.
· Кемгә тәҡдим ителә: 
-  Проектты  мәктәпкәсә йәштәге балалар менән эшләгән  педагогтар  үҙ 
эштәрендә ҡуллана ала 
-   Ата-әсәләр менән берҙәм эшмәкәрлектә ҡулланырға мөмкин.  
· Проектты тормошҡа ашырыу этаптары:  
Әҙерлек этабы: ата-әсәләр комитеты менән кәңәшмә үткәреү, проект темаһы һәм маҡсаттары менән таныштырыу,фекерҙәр менән уртаҡлашыу. Балалар менән һүрәттәр, фотографиялар ҡарау, халыҡ традициялары менән бәйле әҙәби әҫәрҙәр менән танышыу;   
Төп этап: тематик тәбиғи белем биреү эшмәкәрлектәре, тематик көндәр, 
осрашыу- әңгәмәләр, уйын – диалогтар, күңел асыуҙар ойоштороу; 
Йомғаҡлау этабы:  балалар баҡсаһында конкурс-фестиваль ”Ғаилә-халыҡ традицияларын һаҡлаусы” (”Семья хранитель народных традиций”) үткәреү (октябрь 2018 г.) 
· Проекттың көтөлгән һөҙөмтәләре:
-  Балалар һүрәттәренең күргәҙмәһе
- Осрашыуҙарҙан фотоһүрәттәр, күргәҙмә материал эшләү
- Тематик көндәрҙең сценарийҙары
- “Йомаҡтар тоғо” йыйынтығы
-  Презентация
- физик тәрбиә биреү, балаларҙың һаулығын нығытыу, хәрәкәт әүҙемлеген үҫтереү 

Төркөмдәрҙә үтәсәк сараларҙың (тематик көндәрҙең) темалары

	
	Темалар
	Выҡыты
	Яуаплылар

	
	Икенсе кескәйҙәр төркөмө
	Саҡдыкова Резеда Фәйзрахман ҡыҙы

	
	“Йырсы ҡартатай менән оҫта ҡуллы өләсәй”
	Февраль
	

	
	“Өләсәйем һабаҡтары”
	Март
	

	
	Башҡорт халыҡ уйын ҡоралы менән таныштырыу ”Ҡумыҙ сиртә өләсәй”
	Апрель
	

	
	“Кәкүк сәйе” яҙғы башкорт халыҡ уйындары
	Май
	

	
	Уртансылар төркөмө
	Сиргалина Лиза Вәсил ҡыҙы

	
	“Оҫта ҡуллы олатайым-ҡартатайым”
	Февраль
	

	
	“Өләсәйем тәмлекәстәре”
	Март
	

	
	“Китап-белем шишмәһе”
	Апрель
	

	
	“Милли уйындар – ғаилә традициялары”
	Май
	

	
	
	
	

	
	Өлкәндәрҙең ”А” төркөмө
	Ҡашҡарова Нәсимә Коҙабай ҡыҙы

	
	“Ҡартатайым иҫтәлектәре” Хәсәнов Әхтәм Халим улы (Шәрипова Диниәнең ҡартатайы) менән осрашыу
	Февраль
	

	
	“Һыйырлының көнө һыйлы” һөт ризыҡтары менән таныштырыуЛилиә менән Юлиәнең өләсәһе менән осрашыу
	Март
	

	
	“Башҡорт халҡының ғөрөф-ғәҙәттәре”
	Апрель
	

	
	“Башҡорт халыҡ уйындары” Мөхәмәтйәнова Бикә Баҡый ҡыҙы менән осрашыу
	Май
	

	
	Өлкәндәрҙең ”Б” төркөмө
	Байморатова Альбина Әбүдәр ҡыҙы

	
	“Гармунлы олатайым” Мөхәмәтйәнов Иршаттың олатаһы менән осрашыу
	Февраль
	

	
	“Шиғри күңелле өләсәй” Таһирова Самираның өләсәйе беҙҙә ҡунаҡта
	Март
	

	
	“”Өләсәйҙең бишек йырҙары” Кәримова Амалияның өләсәйен саҡырыу
	Апрель
	

	
	“Ҡартәсәйҙең шифалы үләндәре” Такалов Фәриттең ҡартәсәһе менән дарыу үләндәре йыйыу
	Май
	

	
	
	
	

	
	Мәктәпкә әҙерлек төркөмө
	Рәсүлева Юлиә Солтан ҡыҙы

	
	“Минең ҡартатайым,олатайым һалдат булған”
	Февраль
	

	
	“Өләсәйемдең алтын ҡулдары”
	Март
	

	
	“Мин ҡартатайға ярҙамсы”
	Апрель
	

	
	“Өләсәйемдең бишек йырҙары”
	Май
	



Шиғри күңелле өләсәйем
Өлкәндәрҙең «Б» төркөмө
Алдан эшләнгән эш: өләсәйҙәр тураһында шиғырҙар, хикәйәләр уҡыу, һүрәттәр ҡарау.
Маҡсат:    өлкәндәргә ҡарата ихтирам, һөйәү тәрбиәләү;
                             өләсәйҙәрҙең әсәйҙәрҙең әсәйе булыуын төшөндөрөү; 
                             башҡорт халҡының ғөрөф-ғәҙәттәренә ҡыҙыҡһыныу уятыу.
Өлкәндәрҙең «Б» төркөмөндә Таһирова Самираның өләсәйе Фаҡиһа Мотаһар     ҡыҙы һәм инәйе Тәслимә Мотаһар ҡыҙы менән осрашыу.
Ҡыҫҡаса белешмә: Фаҡиһа  Мотаһар ҡыҙы – Баймаҡ районының ауыл хужалығын үҫтереүгә күп көсөн һалған, бөгөн ул хаҡлы ялда. Өләсәй ейәндәрен тәрбиәләшә, аяттар, намаҙ уҡый. Күңеле тулышҡанда шиғырҙар яҙа. 
	Тәслимә Мотаһар ҡыҙы- хаҡлы ялдағы уҡытыусы-логопед. Бөгөн дә тынғыһыҙ педагог балалар менән осрашырға йөрөй. Киләсәк быуынға иман нуры өләшә.
Осрашыу барышы:
1. Милли кейемдә ҡунаҡтарҙы ҡаршы алыу. «Ҡояшлы ил» йыры башҡарыла.
2. Фаҡиһа Мотаһар   ҡыҙы үҙенең тап улар өсөн генә яҙылған шиғырҙарын уҡый.  «Минең этем», “Балаларға”, ”Сана шыуғанда”  шиғырҙары.      Өләсәйҙең балалар менән әңгәмәһе.
3. Тәслимә Мотаһар ҡыҙы балалар менән халҡыбыҙҙың яратып уйналған «Йәшерем яулыҡ», «Һуҡыр тәкә» уйындарын уйнай. 
Бергәләп «Бәхетле  баласаҡ» йырын йырлау.
Тәслимә Мотаһар ҡыҙы балалар менән осрашыуҙы   иҫтәлеккә ҡалдырыу  өсөн                                                               бергәләп һүрәт төшөрөү. Күңелле осрашыуҙы тәмле күстәнәстәр менән сәй                   эсеү менән тамамлау. Иҫтәлеккә фотоға төштөү.                                                                                                                                                                                                                                                                                                                                                                                                                                                                                                             


Сана шыуғанда
Түләкова Фаҡиһа Мотаһар ҡыҙы ижад иткән шиғырҙар
Бәләкәй санамды һөйрәп,
Тауға табан үрләнем.
Алда Ҡыш бабай барғанын,
Тиҙ генә күреп ҡалдым.
          Ҡысҡырҙым мин: - Эй, Ҡыш бабай!
           Көтөп торсо әҙерәк,
           Бергә шыуайыҡ  сананы
           Икәүгә күңеллерәк.
Шул саҡ санам минһеҙ генә,
Аҫҡа шыуҙы ла китте.
Мине йәлләп Ҡыш бабай,
Яныма килеп етте.
· Әйҙә, ултыр санама,
Санаңды ҡыуып киттек.
Ҡыш бабайға ултырып,
Санамды ҡыуып еттек.


Балаларға
Бәләкәй генә (балалар) малайҙар
Көндә эшкә баралар.
Атайҙары менән бергә
Аҡса эшләйҙәр улар.
	Бәләкәй генә ҡыҙҙар
	Иртә менән торалар.
	Әсәләре менән бергә
	Көндә эштә булалар.
          Бәләкәй түгел Ҙур улар,
Сәстәрен дә тарайҙар.
Көҙгөгә генә ҡарап,
Үҙем үрәм ти улар.

	Ямғырҙан да ҡурҡмайҙар
	Һыуыҡ тип тә тормайҙар
	Үҙҙәре йыуыналар
	Үҙҙәре кейенәләр
	Хәҙер Ҙур инде улар.

	Эт балаһы
Бәләкәс кенә эт балаһы
Минең арттан эйәрҙе.
[bookmark: _GoBack]Йүгереп тә ҡараным,
Йәшенеп тә ҡараным,
Бер иле лә ҡалманы.
Өйгә тиклем эйәрҙе.
Миңә килгән ҡунаҡ – тип,
Туйғансы мин һыйланым.
Саҡырылмаған ҡунағым
Ҡайтырға уйламаны.
Тиҙ үҫте минең ҡунағым,
Мине һаҡлай башланы.
Көндә һау-һау тиеп,
Һаулығымды һораны.
Яуап бирҙем һаумын,һаумын,
Үҙең һаулығың нисек?
Көнө буйы йүгерәһең
Арымайһың һин нисек?
Бер көн дәрестән ҡайтһам,
Һау-һау тиеп күп әйтте.
Минең бишлеләремде
Миңә һанап күрһәтте.

